***Образец 10***

ПРОЕКТ НА ДОГОВОР

**„Предоставяне на услуги по застраховане за 2019г.”**

**Обособена позиция ..............**

Днес …………………….., 2018 г. се сключи настоящия договор между:

“Водоснабдяване и Канализационни услуги” ЕООД гр.Пазарджик , със седалище и адрес на управление гр.Пазарджик, ул.”Втори Януари” № 6, ЕИК 205323041, представлявяно от инж.Атанас Иванов Узунов – Управител, наричан за краткост **ВЪЗЛОЖИТЕЛ** от една страна

и

.....................................................................................................................................................

(наименование на дружеството)

със седалище и адрес на управление в .............................................................................................. представлявано от.................................................................................................................................

(име, фамилия, длъжност, търговски адрес, телефон ,факс)

вписано в Агенция по вписвания в Търговски регистър при Министерство на правосъдието, с ЕИК: ……………………, тел.: ..........................., факс: ............................., e-mail: ……............. наричано по-нататък **ЗАСТРАХОВАТЕЛ, от друга страна**,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл.112 от Закона за обществените поръчки („**ЗОП**“) и Утвърден протокол от ………….2018 год. На ВЪЗЛОЖИТЕЛЯ за определяне за ИЗПЪЛНИТЕЛ след проведена процедура за възлагане на обществена поръчка чрез обява № …../………./………….2018г. и подадена информация в АОП под №……….,

**страните се споразумяха за следното:**

**I. ПРЕДМЕТ НА ДОГОВОРА**

1. ВЪЗЛОЖИТЕЛЯТ възлага, а ЗАСТРАХОВАТЕЛЯТ се задължава да предоставя застрахователна защита, съгласно Общите условия на ЗАСТРАХОВАТЕЛЯ (Приложение 2 към настоящия договора) и подобренията им, посочени в неговата ценова оферта, при настъпили на територията на Република България застрахователни събития, при условия и в обхват както следва:
   1. **Обект на застраховане:** ...................................... (в зависимост от конкретната обособена позиция).
   2. **Застрахователно покритие:** съгласно офертата на ЗАСТРАХОВАТЕЛЯ по обособена позиция ........
   3. **Обхват на застрахователното действие:** .....................................................................**.** (в зависимост конкретната обособена позиция).
   4. **Срок на застраховката и териториална валидност:** срокът на застраховката е една година, като същата е валидна за цялата територия на Република България.
   5. **Застрахователната сума** е определена от ЗАСТРАХОВАТЕЛЯ в офертата му и възлиза на сумата от ………………………… лева.
   6. **Застрахователната премия** се определя от представената от ЗАСТРАХОВАТЕЛЯ оферта. Общата сума на застрахователната премия е в размер на .................................... лева.
   7. **Застрахователно обезщетение:** съгласно офертата на ЗАСТРАХОВАТЕЛЯ, неразделна част от договора.
2. Застраховката се сключва при специалните условия и изисквания на ВЪЗЛОЖИТЕЛЯ, посочени в документацията за обществената поръчка, включително техническите спецификации, и при всички общи и специални условия, предложени от ЗАСТРАХОВАТЕЛЯ в офертата му, които са неразделна част от настоящия договор.

**II. ПРАВА И АДЪЛЖЕНИЯ НА ВЪЗЛОЖИТЕЛЯ**

1. ВЪЗЛОЖИТЕЛЯТ има право, да получи уговореното застрахователно обезщетение при настъпване на застрахователно събитие при спазване изискванията на настоящия договор.
2. ВЪЗЛОЖИТЕЛЯТ има право да получи качествена и срочна застрахователна защита.
3. ВЪЗЛОЖИТЕЛЯТ се задължава да окаже необходимото съдействие на ЗАСТРАХОВАТЕЛЯ за изпълнение на договора.
4. ВЪЗЛОЖИТЕЛЯТ се задължава непосредствено след сключване на договора да предостави и осигури достъп на ЗАСТРАХОВАТЕЛЯ до информацията, необходима за изпълнение предмета на договора, освен тази, посочена в приложенията към документацията за възлагане на обществената поръчка, а също и да осигури служители, които биха могли да дадат разяснения по предоставената информация.
5. ВЪЗЛОЖИТЕЛЯТ се задължава да заплати на ЗАСТРАХОВАТЕЛЯ застрахователната премия в сроковете и при условията, уговорени в договора.

**III. ПРАВА И ЗАДЪЛЖЕНИЯ НА ЗАСТРАХОВАТЕЛЯ**

1. ЗАСТРАХОВАТЕЛЯТ има право да получи уговорената застрахователна премия за извършените от него услуги по изпълнение на настоящия договор.
2. ЗАСТРАХОВАТЕЛЯТ има право да получава цялата информация и съдействие от ВЪЗЛОЖИТЕЛЯ, необходими за осъществяване предмета на договора.
3. ЗАСТРАХОВАТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на услугата.
4. ЗАСТРАХОВАТЕЛЯТ се задължава да предоставя пълна застрахователна защита на ................................. *(посочва се обекта на застрахователна защита в зависимост от конкретната обособена позиция, за която се сключва договорът)*
5. Всяко застрахователно обезщетение се определя на база представени документи.
6. ЗАСТРАХОВАТЕЛЯТ се задължава да изплаща дължимите застрахователни обезщетения в ................. дневен срок, считано от датата на представяне на всички необходими документи, определени в представената от ЗАСТРАХОВАТЕЛЯ оферта към момента на подписване на настоящия договор, и представляваща неразделна част от него.
7. ЗАСТРАХОВАТЕЛЯТ се задължава да не използва данните, оформени като приложения към настоящия договор и информацията, получена при или по повод изпълнение на договора, за цели, които не са свързани с предмета на този договор, освен с предварителното писмено съгласие на ВЪЗЛОЖИТЕЛЯ.
8. ЗАСТРАХОВАТЕЛЯТ и лицата, определени от него да извършат услугите, предмет на този договор, се задължават за срока на действието му и в срок от 1 (една) година след неговото изпълнение, разваляне или прекратяване, да не разкриват пред трети лица информацията, станала им известна във връзка с изпълнението на договора и/или представляваща търговска или служебна тайна за ВЪЗЛОЖИТЕЛЯ, освен с неговото предварително писмено съгласие. ЗАСТРАХОВАТЕЛЯТ носи солидарна отговорност за причинените вреди с лицето, предоставило съответната конфиденциална информация.
9. ЗАСТРАХОВАТЕЛЯТ е длъжен да изпълнява поръчката добросъвестно, точно и в срокове, съгласно условията на настоящия договор.

**ІV. ЦЕНИ И НАЧИН НА ПЛАЩАНЕ**

1. ВЪЗЛОЖИТЕЛЯТ заплаща на ЗАСТРАХОВАТЕЛЯ застрахователна премия в размер, посочен в т.1, подточка 1.6. от настоящия договор. Застрахователната премия се заплаща чрез банков превод по посочена сметка на съответния клон на ЗАСТРАХОВАТЕЛЯ.
2. Размерът на застрахователната премия, посочен в т.1, не подлежи на преразглеждане за срока на застрахователната защита.
3. Основание за изплащане на застрахователно обезщетение е възникване на застрахователно събитие.
4. При възникване на застрахователно събитие ВЪЗЛОЖИТЕЛЯТ писмено уведомява ЗАСТРАХОВАТЕЛЯ в рамките на седем дни след неговото настъпване.
5. Заплащането на застрахователното обезщетение се извършва в срок от .................. дни.
6. Плащането на застрахователното обезщетение се извършва чрез банков превод по допълнително посочена от ВЪЗЛОЖИТЕЛЯ или неговите поделения банкова сметка.
7. Банковата сметка на ИЗПЪЛНИТЕЛЯ е: ТБ " ...... " АД - клон ...... ; банкова сметка ......; BIC ......

**V. НЕИЗПЪЛНЕНИЕ. ОТГОВОРНОСТ**

1. При неизпълнение на задълженията по настоящия **Договор** неизправната страна дължи на изправната неустойки в размер на **0,1%** (нула цяло и едно на сто) на ден върху стойността на неизпълнението.
2. При на забава на ВЪЗЛОЖИТЕЛЯ при плащането на застрахователната премия на ЗАСТРАХОВАТЕЛЯ се прилагат разпоредбите на Общите условия по застраховка „.........................” (в зависимост от конкретната обособена позиция) на ЗАСТРАХОВАТЕЛЯ.
3. При забава на ЗАСТРАХОВАТЕЛЯ при изплащане на застрахователното обезщетение ЗАСТРАХОВАТЕЛЯТ дължи неустойка от **0,1%** (нула цяло и едно на сто) от стойността на застрахователната премия за всеки просрочен ден.
4. Заплащането на неустойката по предходния член се извършва в срок до 10 (десет) календарни дни, след като ЗАСТРАХОВАТЕЛЯТ бъде писмено уведомен от ВЪЗЛОЖИТЕЛЯ за техния размер.
5. Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.
6. Страните не носят отговорност при настъпване на форсмажорни обстоятелства, възпрепятствали изпълнението на поетите задължения

**VІ. ПРЕКРАТЯВАНЕ НА ДОГОВОРА**

1. Настоящият договор се прекратява:

а) с изпълнение на всички задължения на страните;

б) по взаимно съгласие между страните, изразено писмено;

в) при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

г) при условията по чл. 5, ал. 1, т. 3 от ЗИФОДРЮПДРСЛ.

1. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
2. Едностранно от изправната страна, с тридневно предизвестие, при пълно неизпълнение на задълженията на другата страна.
3. **Страните по договора за обществена поръчка не могат да го изменят, освен в**  посочените в чл.116, ал.1 от ЗОП случаи.

**VІІ. ДРУГИ УСЛОВИЯ**

1. **Настоящият Договор влиза в сила от 01.01.2019 година и се сключва за срок от дванадесет месеца**.
2. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на малката обществена поръчка.
3. Правилото по предходния член не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.
4. Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

за ВЪЗЛОЖИТЕЛЯ:

гр. Пазарджик, ул. „Втори януари” № 6

за ИЗПЪЛНИТЕЛЯ: ......

1. При промяна на данните, посочени в предходния член, всяка от страните е длъжна да уведоми другата в тридневен срок от настъпване на промяната.
2. Нищожността на някоя клауза от настоящия договор не води до нищожност на друга клауза или на договора като цяло.
3. Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писмени споразумения, които не могат да променят или допълват елементите на договора.
4. Страните могат да променят срока на договора, ако това се налага в резултат на непреодолима сила.
5. Страните могат да намалят договорените цени в интерес на ВЪЗЛОЖИТЕЛЯ (или да променят договорените цени, ако има изменение на държавно регулирани цени).
6. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.
7. За неуредените в настоящия договор въпроси се прилагат разпоредбите на действащото законодателство на Република България.
8. Неразделна част от настоящия договор са:

* **Приложение № 1 – За обособена позиция 1.**
* **Приложение № 2 – За обособена позиция 3**
* **„Предложение за изпълнение на поръчката” включващо Списък на изискуемите от ЗАСТРАХОВАТЕЛЯ документи при настъпване на застрахователно събитие по застраховка „…............................” (в зависимост от конкретната обособена позиция*)*и Общи условия на ЗАСТРАХОВАТЕЛЯ.**
* **„Предлагана цена” на ЗАСТРАХОВАТЕЛЯ.**

Настоящият **Договор** се състави и подписа в два еднообразни екземпляра - по един за всяка от страните.

**ВЪЗЛОЖИТЕЛ**: ........................... **ИЗПЪЛНИТЕЛ**:..........................

**„В и К услуги“ – гр.Пазарджик** (.....................................................)

**Инж.Атанас Узунов**

*Управител на* *„В и К услуги“ ЕООД*